কাঁচামালের দাম বাড়ার কারণেই পুজোর আগে দাম বাড়ছে পাঁউরুটির। এমনটাই জানিয়েছে বেকারি মালিকদের সংগঠন। সংগঠনের তরফে বলা হয়েছে, আগামী ২৫ সেপ্টেম্বর থেকে রাজ্যে পাঁউরুটির দাম বাড়ানো হচ্ছে।
১ পাউন্ড পাঁউরুটির দাম বর্তমানে ১৮ টাকা। এবার বেড়ে তা দাঁড়াচ্ছে ২২ টাকা। হাফ পাউন্ডের দাম ৯ টাকা থেকে বেড়ে হচ্ছে ১১ টাকা এবং কোয়ার্টার পাউন্ড রুটির দাম ৫ টাকা থেকে ৬ টাকায় চড়ছে বলে জানা গিয়েছে।
পাঁউরুটি তৈরির যাবতীয় উপকরণ— ময়দা, চিনি, নুন, ভোজ্য তেল, ইস্ট ও অন্যান্য রাসায়নিক— যাবতীয় কিছুর মূল্যবৃদ্ধির ফলেই পাঁউরুটির দাম বাড়ছে বলে জানিয়েছেন বেকারি-মালিকরা। ২০১৩ সালের পরে এই প্রথম পাঁউরুটির দাম বাড়তে চলেছে বলেও জানিয়েছে বেকারি-মালিক সংগঠন।
আরও পড়ুন
বাজারের পাঁউরুটিতে বিষ! বাড়িতেই সহজে বানিয়ে নিতে পারেন পাঁউরুটি
রোজ যাঁরা এই পাঁউরুটি খান তাঁদের এই ৬টি মারাত্মক ক্ষতি মনে রাখা দরকার